Diane Keaton

Diane Keaton (oikealta nimeltään Diane Hall, s. 5. tammikuuta 1946 Los Angeles) on yhdysvaltalainen Oscar-palkittu näyttelijä, ohjaaja, tuottaja ja käsikirjoittaja, joka tunnetaan erityisesti monista komedioista. Hän aloitti uransa teatterissa mutta siirtyi elokuviin 1970-luvulla. Keaton voitti Oscarin Woody Allenin ohjaamasta elokuvasta Annie Hall. == Ura == === Nuoruus ja uran alku === pienois|vasen|Keaton, Woody Allen ja Jerry Lacy näytelmässä Kerta vielä, Sam. Diane Hall syntyi Los Angelesissa vuonna 1946 ja kasvoi Santa Anassa. Hän oli vanhin perheen neljästä lapsesta. Hän opiskeli näyttelemistä Santa Ana Collegessa ja New Yorkin Neighborhood Playhousen teatterikoulussa. Hall otti jo uransa alkuvaiheessa käyttöön äitinsä tyttönimen Keaton, sillä teatterinäyttelijöiden ammattiliitossa Actors’ Equity Associationissa oli jo toinen Diane Hall -niminen näyttelijä. Keaton esiintyi 1960-luvun puolivälissä kesäteattereissa, ja vuonna 1968 hänellä oli rooli Broadwaylla musikaalissa Hair. Seuraavana vuonna Woody Allen antoi hänelle osan näytelmässään Kerta vielä, Sam, josta Keaton oli ehdolla Tony-palkintoon. Siitä alkoi Keatonin ja Allenin pitkä yhteistyö, joka jatkui teatterista elokuviin. === Elokuviin === Keaton teki elokuvadebyyttinsä vuonna 1970 elokuvassa Rakastajia ja muita veijareita. Hän näytteli 1970-luvulla erityisesti Allenin komedioissa, mutta hänellä oli rooli myös Francis Ford Coppolan gangsterielokuvassaKummisetä (1972). Tähtinäyttelijäksi Keaton nousi Allenin ohjaamasta elokuvasta Annie Hall (1977), joka perustuu paljolti Allenin ja Keatonin todellisen elämän suhteeseen ja kuvaa Annien kehittymistä ujoudesta itseluottamukseen. Keaton palkittiin roolista parhaan naisnäyttelijän Oscarilla. Vuonna 1977 sai ensi- iltansa myös synkkä ja väkivaltainen Etsin sinua Mr. Goodbar. Keaton teki vuonna 1981 roolin Warren Beattyn ohjaamassa elokuvassa Punaiset, joka kertoo kommunismin omaksuneesta yhdysvaltalaisparista, joka muuttaa Venäjälle. Keaton sai elokuvasta Oscar-ehdokkuuden. Punaisten jälkeen Keaton näytteli muutamassa vähemmän menestyneessä elokuvassa, mutta Kuka kutsui haikaran? (1987) toi hänet jälleen pinnalle. Keatonilla oli cameorooli Allenin komediassa Radio Days (1987) ja päärooli tämän elokuvassa Manhattanin murhamysteeri (1993). Keaton alkoi 1980-luvun lopulla myös ohjata, muun muassa musiikkivideoita laulaja Belinda Carlislelle. Hänen ensimmäinen elokuvaohjauksensa oli Oman elämänsä sankarit (1995). Keatonin 1990-luvun komedioita oli Allenin elokuvien lisäksi oli uudelleenfilmatisointi Morsiamen isä (1991), missä hän näytteli Steve Martinin kanssa. Sille tehtiin jatko-osa 1995. Keatonin, Goldie Hawnin ja Bette Midlerin Hylättyjen vaimojen kerho (1996) menestyi loistavasti lippuluukuilla. Se kertoo naisista, jotka päättävät kostaa ex-miehilleen. Marvinin tyttäristä (1996) Keaton sai kolmannen Oscar-ehdokkuutensa. Keaton ja Beatty palasivat samaan elokuvaan komediassa Suhteet sekaisin (2001), ja Jack Nicholsonin ja Keanu Reevesin kanssa hän teki yli 50-vuotiaiden romanttisen komedian Jotain annettavaa, mistä Keaton sai neljännen Oscar-ehdokkuutensa. Keatonin seuraavia elokuvia olivat Perheen jalokivi (2005) ja ryöstöelokuva Mad Money - hulluna rahaa (2008). Keatonin 2010-luvun komedioita ovat muun muassa Yhdet häät ja kolme anoppia (2013) ja Niin se käy (2014). Pixarin animaatioelokuvassa Doria etsimässä Keaton ääninäytteli päähahmon äitiä. The Young Pope – piru vai pyhimys (2016) oli puolestaan ensimmäinen televisiosarja, missä Keatonilla oli säännöllinen rooli. Sitä seurasivat romanttiset komediat Hampstead (2017) ja Book Club - väreileviä lukunautintoja (2018). Elokuva-alan lisäksi hän toimii kiinteistöbisneksessä. == Yksityiselämä == Keaton ei ole koskaan ollut naimisissa, mutta hänellä on kaksi adoptiolasta. Hänellä on ollut suhde Woody Allenin, Warren Beattyn, Jack Nicholsonin ja Al Pacinon kanssa. Elämänsä rakkaudekseen Keaton on kutsunut äitiänsä Dorothyä, joka kuoli vuonna 2008. Keaton on näyttelemisen lisäksi kiinnostunut valokuvauksesta, arkkitehtuurista ja rakennussuojelusta. Hän kuuluu kulttuuriperintöjärjestö National Trust for Historic Preservation ja on saneerannut useita rakennuksia Los Angelesissa. == Filmografia == Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1970 Firehouse Lovers and Other Strangers Joan Vecchio 1972 Kummisetä The Godfather Kay Adams 1972 Kerta vielä, Sam Play It Again, Sam Linda 1973 Unikeko Sleeper Luna Schlosser 1974 Kummisetä osa II The Godfather Part II Kay Adams 1975 Sota ja rakkaus eli älkää ampuko Napoleonia Love and Death Sonja 1976 Rikkaat ja rakkaat I Will… I Will… for Now Katie Bingham 1976 Kunnon konnat Harry and Walter Go to New York Lissa Chestnut 1977 Annie Hall Annie Hall Annie Hall 1977 Etsin sinua Mr. Goodbar Looking for Mr. Goodbar Theresa 1978 Sisäkuvia Interiors Renata 1979 Manhattan Manhattan Mary 1981 Punaiset Reds Louise Bryant 1981 The Wizard of Malta The Wizard of Malta kertoja 1982 Myrskyävä sydän Shoot the Moon Faith Dunlap 1984 Pieni rumpalityttö The Little Drummer Girl Charlie 1984 Mrs. Soffel Mrs. Soffel Kate Soffel 1986 Kolme sydäntä Crimes of the Heart Lenny Magrath 1987 Radio Days Radio Days laulaja 1987 Kuka kutsui haikaran? Baby Boom J. C. Wiatt 1988 Intohimon hinta The Good Mother Anna 1989 The Lemon Sisters The Lemon Sisters Eloise Hamer 1990 Kummisetä osa III The Godfather Part III Kay Adams Michelson 1991 Morsiamen isä Father of the Bride Nina Banks 1992 Dirty Tricks – Likaista peliä Running Mates Aggie Snow 1993 Manhattanin murhamysteeri Manhattan Murder Mystery Carol Lipton 1993 Hei, kuka puhuu nyt! Look Who’s Talking Now Daphne 1994 Amelia Earhartin viimeinen lento Amelia Earhart: The Final Flight Amelia Earhart 1995 Father of the Bride Part II Father of the Bride Part II Nina Banks 1996 Hylättyjen vaimojen kerho The First Wives Club Annie Paradis 1996 Marvinin tyttäret Marvin’s Room Bessie 1997 Hukkaan heitettyä rakkautta The Only Thrill Carol Fitzsimmons 1997 Northern Lights Northern Lights Roberta Blumstein 1999 Vilpitön rakkaus The Other Sister Elizabeth Tate 2000 Soitellaan Hanging Up Georgia Mozell 2001 Suhteet sekaisin Town & Country Ellie 2001 Sister Mary Explains It All Sister Mary Explains It All Mary Ignatius 2001 Mafiamamma Plan B Fran Varecchio 2002 Crossed Over Crossed Over Beverly Lowry 2003 On Thin Ice On Thin Ice Patsy McCartle 2003 Jotain annettavaa Something’s Gotta Give Erica Barry 2005 Perheen jalokivi The Family Stone Sybil Stone 2005 Terminal Impact Terminal Impact kertoja 2007 Sekavia suhteita Because I Said So Daphne Wilder 2007 Mama’s Boy Mama’s Boy Jan Mannus 2007 Superäiti Smother Marilyn Cooper 2008 Mad Money – hulluna rahaa Mad Money Bridget Cardigan 2010 Morning Glory Morning Glory Colleen Peck 2011 Tilda Tilda Tilda Watski 2012 Darling Companion Darling Companion Beth 2013 Yhdet häät ja kolme anoppia The Big Wedding Ellie Griffin 2014 Niin se käy And So It Goes Leah 2016 Doria etsimässä Finding Dory Jenny 2017 Hampstead Hampstead Emily == Lähteet == == Aiheesta muualla == * Rotten Tomatoesissa Luokka:Yhdysvaltalaiset näyttelijät Luokka:Yhdysvaltalaiset elokuvaohjaajat Luokka:Parhaan naispääosan Oscar- palkinnon saajat Luokka:Golden Globe -palkinnon saajat Luokka:Vuonna 1946 syntyneet Luokka:Elävät henkilöt Luokka:Seulonnan keskeiset artikkelit